คือปกติจะฉีดยาคุม ชนิดแบบ 1 เดือน ทุกเดือนค่ะ ทำตามที่บอกทุกอย่าง เดือนที่4 เมษา ปจด.มา2รอบด้วยค่ะ รอบแรกวันที่1 รอบสอง วันที่24 ไปฉีดยาวันที่26 ค่ะ ช่วงที่ปจด.ยังมาอยู่ ก็นัดรอบต่อไป26 คือเดือนที่5 เดือนแล้ว ประจำเดือนยังไม่มา นัด26 ก็ไปฉีดนะคะ ก็ถามว่าปจด.มารึยัง ก็ยังค่ะ ซึ้งเดือนหน้า เลื่อนมาเป็นวันที่23 ที่จะไปฉีดยา วันนี้ก็วันที่10 แล้ว ยังไม่มีวี่แววจะมาเลยค่ะ มีโอกาศท้องมั้ยคะ??
สวัสดีค่ะ หากประจำเดือนมาวันที่ 1 และ 24 เม.ย. เท่ากับมีระยะห่างระหว่างรอบเดือนที่ 23 วัน ซึ่งถือว่าปกติดี และหากได้ไปฉีดยาคุมกำเนิดในวันที่ 26 เม.ย. ยาฉีดคุมกำเนิดก็จะออกฤทธิ์ในการป้องกันการตั้งครรภ์ได้ทันที โดยหากฉีดได้อย่างถูกต้อง จะช่วยป้องกันการตั้งครรภ์ได้มากกว่า 99%ยาฉีดคุมกำเนิดชนิด 1 เดือนนั้น จะฉีดทุก 28-30 วัน ดังนั้น กำหนดฉีดครั้งต่อไปคือ 26 พ.ค. ดังที่ได้ไปฉีดมาโดยปกติหลังจากฉีดยาคุมไปได้ประมาณ 3 สัปดาห์ ประจำเดือนจะมา แต่หากประจำเดือนไม่มา ก็อาจเกิดจากการตั้งครรภ์ได้ หรืออาจเป็นผลข้างเคียงของยา ที่อาจทำให้ประจำเดือนขาดได้ในบางรายและเมื่อได้ฉีดยาคุมกำเนิดต่อ ประจำเดือนย่อมจะไม่มีมาค่ะ แนะนำว่าหลังจากครบกำหนดฉีดยาคุมในครั้งต่อไปในวันที่ 23 มิ.ย. หากประจำเดือนยังไม่มา อาจลองตรวจหาการตั้งครรภ์ดูค่ะ